- esimeses etapis jäetakse töötajate vaba liikumine ajavahemikul 2004 kuni 2006 üksnes EU-15 liikmesriikide otsustada. Iirimaa, Ühendkuningriik ja Rootsi on liidu ainsad kolm liikmesriiki, kes ei ole üleminekuperioodiks sulgenud uksi liikuvusele oma tööturgudele. Nagu nõuab ühinemisleping, koostas komisjon üleminekukorra esimese etapi kohta aruande, mis esitati 8. veebruaril 2006 ministrite nõukogule. Pärast seda, kui nõukogu oli komisjoni aruande läbi vaadanud, oli EU-15 liikmesriikidel aega 30. aprillini 2006 komisjonile teatamiseks, kas nad kavatsevad säilitada piirangud uutest liikmesriikidest pärit töötajate vabale liikumisele või jätkata kahepoolsete kokkulepete kohaldamist kuni kolme järgneva aasta jooksul (s.o aastani 2009). Praeguseks on oma tööturu täielikult avanud EU-15 liikmesriigist 10: Ühendkuningriik, Iirimaa, Rootsi, Hispaania, Kreeka, Portugal, Madalmaad ja Luksemburg. Belgia, Prantsusmaa, Taani ja Saksamaa on oma korda lihtsustanud või vähendanud piiranguid mõnel kutsealal.